《望南极》
元代·杨弘道

老人深居未尝出，我欲见之不度德。斗量明珠秤称璧，越罗蜀锦千万匹。

紫沈白檀随海舶，辑之燎之半天赤。香雾中间严奠瘗，如此庶几见髣髴。

汝家搜索有何物，布囊破裂筐底脱。心知不能情未已，夜夜中庭望南极。

作者简介：淄川人，字叔能，号素庵。气高古，不事举业，磊落有大志。文章极自得之趣。有《小亨集》。